Diari Oficial de la Generalitat Valenciana


Sumari del DOGV 9413, del 26-08-2022 (2022/7721)

RESOLUCIÓ de 2 d'agost de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la reducció parcial temporal del preu de venda al públic de determinats títols de coordinació o integració propietat d'ATMV.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9413

Data del DOGV
:   26-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7721


Data del document
:   02-08-2022

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * tarifa de transport

RESOLUCIÓ de 2 d'agost de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la reducció parcial temporal del preu de venda al públic de determinats títols de coordinació o integració propietat d'ATMV. [2022/7721]  
El Reial Decret llei 11/2022, de 25 de juny, pel qual s'adopten i es prorroguen determinades mesures per a respondre a les conseqüències econòmiques i socials de la guerra a Ucraïna, per a fer front a situacions de vulnerabilitat social i econòmica, i per a la recuperació econòmica i social de l'illa de la Palma (BOE 26.06.2022) dedica la secció primera del capítol II a mesures en matèria de transport que han sigut objecte de desplegament per ordre ministerial per la qual es dona compliment al capítol II, relatiu a ajudes al transport urbà i interurbà, del Reial Decret llei 11/2022, de 25 de juny.  
Totes dues normes contemplen l'atorgament de determinades ajudes, pendents de concretar, a les comunitats autònomes que implanten una reducció del preu dels abonaments transport i títols multiviatge dels serveis de transport terrestre de la seua competència, en un percentatge no inferior a un 30 % i sol·liciten aquesta ajuda.  
La Resolució de 25 de gener de 2022, del Consell d'Administració de la ATMV, per la qual s'aproven les tarifes i títols de transport de coordinació o d'integració i d'altres títols propietat de la ATMV en el seu apartat «quart, «Reduccions», punt 2, preveu que el Consell d'Administració de la ATMV puga acordar per motius justificats reduccions ocasionals totals o parcials respecte del preu dels diferents títols regulats en aquesta resolució, preveient en el punt 3 que aquesta mesura és aplicable per raons associades a mesures puntuals de foment i conscienciació ciutadana de la mobilitat sostenible.  
  
En el present cas concorre el supòsit de fet previst en la Resolució de 25 de gener de 2022 anteriorment citada, perquè es pretén incentivar amb caràcter temporal l'ús del transport públic en un context d'alts preus de l'energia i dels combustibles, que afecta molt especialment la mobilitat quotidiana de la ciutadania, motiu pel qual mitjançant la present Resolució es redueix parcialment el preu de venda al públic de determinats títols.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat i per l'article 2.e i 8.1.c) del Decret 81/2017, de 23 de juny, del Consell, previ acord del Consell d'Administració de ATMV de data 2 d'agost de 2022, resolc:  
  
  
Primer. Objecte  
1. Aprovar la reducció parcial del preu de venda al públic dels títols de coordinació o integració propietat de ATMV que a continuació s'indiquen en un 30 % des de l'1 de setembre al 31 de desembre de 2022.  
  
  
Títol Combinació zonal PVP ordinari  
(IVA inclòs) PVP temporalment reduït  
(IVA inclòs)  
SUMA 10 A 8,00 - 5,60 -  
 B 8,00 - 5,60 -  
 AB 12,00 - 8,40 -  
 BC 12,00 - 8,40 -  
 ABC 20,00 - 14,00 -  
SUMA mensual A 35,00 - 24,50 -  
 B 35,00 - 24,50 -  
 ABC 53,00 - 37,10 -  
SUMA mensual jove A 29,75 - 20,80 -  
 B 29,75 - 20,80 -  
 ABC 45,05 - 31,55 -  
  
  
  
2. Des de l'1 de gener fins al 31 de gener de 2023 (un mes) els títols adquirits dins del període bonificat siguen susceptibles d'utilització.  
  
3. Des de l'1 de gener de 2023 fins al 31 de juliol de 2023 podran canviar-se els títols bonificats no consumits per altres títols de coordinació o integració propietat de ATMV abonant la diferència que corresponga.  
  
Segon. Entrada en vigor  
La present resolució entrarà en vigor l'endemà del dia de publicació en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
a) Potestativament, un recurs de reposició davant del Consell d'Administració de la ATMV, en el termini d'un mes a comptar des de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
b) Directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà del dia de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 2 d'agost de 2022.- La presidenta del Consell d'Administració d'ATMV: Rebeca Torró Soler.